หนูมีสามีอยู่กันมา14ปีแล้วตอนนี้หนูให้แฟนมีอีกคนค่ะแต่เราหลับนอนกันแบบแบ่งวันกันอยู่กับหนู4กับอีกคน3วันหนูรู้สึกว่าเวลามีเพศสัมพันธ์กันแล้วคันตกขาวเจ็บมันสามารถเป็นโรคเอดส์ได้มั้ยค่ะ
สวัสดีค่ะ อาการคันช่องคลอด มีตกขาว อาจเกิดจาก-การติดเชื้อราในช่องคลอด โดยมักมีตกขาวปริมาณมาก มีสีขาวขุ่นจับตัวเป็นก้อนคล้ายแป้งเปียกหรือนมบูด-การติดเชื้อแบคทีเรียหรือโพรโทซัวในช่องคลอด อาจคัน และมีตกขาวสีเขียวหรือเหลือง มีกลิ่นเหม็นผิดปกติ-ติดเชื้อราบริเวณอวัยวะเพศภายนอก มักเกิดเป็นผื่นสีแดง มีขุย และคันมากผิวหนังอาจมีลักณะบวมแดงลอกก็ได้-การระคายเคืองหรือแพ้สัมผัสจากสารเคมีต่างๆ เช่น อาจแพ้ผงซักฟอก หรือน้ำยาที่ใช้ซักกางเกงใน แพ้น้ำยาปรับผ้านุ่ม แพ้ผ้าอนามัย แพ้แป้งที่นำมาทาบริเวณอวัยวะเพศภายนอก-มีโรคหูดบริเวณอวัยวะเพศ-ติดโรคติดต่อทางเพศสัมพันธ์เช่น หนองใน-การเปียกชื้นบริเวณอวัยวะเพศเช่น ชุดชั้นในรัดมากเกินไป ไม่ระบายอากาศ หรือมีเหงื่อออกมากกาารมีช่องคลอดติดเชื้อไม่ได้เป็นอาการที่จำเพาะเจาะจงกับโรคเอดส์หรือการติดเชื้อไวรัส hiv ถ้าไม่สบายใจว่าจะมีภาวะดังกล่าวหรือไม่ แนะนำไปตรวจเลือดยืนยันที่รพ.ค่ะแนะนำการไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์ ใส่เสื้อผ้าที่ระบายอากาศได้ดี ไม่อับชื้นสังเกตอาการถ้าคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์